
ПРОЕКТ BG051PO001-4.3.05
„Развитие на професионалното образование и обучение 

в сътрудничество с работодателите”

Проектът се осъществява с финансовата подкрепа на
Оперативна програма „Развитие на човешките ресурси”,
съфинансирана от Европейския социален фонд на Европейския съюз

К О Н К У Р С  ЗА  ЛОГО

ПО ПРОЕКТ "ОБРАЗОВАТЕЛЕН ПАРК ПО ЕЛЕКТРОНИКА И КОМПЮТЪРНА ТЕХНИКА СПОРЕД ИЗИСКВАНИЯТА НА РАБОТОДАТЕЛИТЕ ОТ ОБЛАСТ ВИДИН"
Цел на проекта:

1. Включване на местните работодатели в образователния процес на учениците, подготвящи се в областта на електрониката и компютърната техника;
2. Адаптиране на учебното съдържание към нуждите на местния бизнес;
3. Актуализиране на квалификацията на учителите в съответствие с изискванията на местните работодатели;
4. Формиране на умения у учениците, отговарящи на потребностите на местните работодатели.
Екипът на проекта, кани всички ученици от специалностите „КОМПЮТЪРНА ТЕХНИКА И ТЕХНОЛОГИИ“ и „МИКРОПРОЦЕСОРНА ТЕХНИКА“, да участват в конкурса за изработка на лого на проекта. 
1.Конкурсът цели създаването на визуална идентичност на специалностите „Компютърна техника и технологии“ и „Микропроцесорна техника“, посредством отличителен и разпознаваем графичен знак, чрез който те да се представят в информационни и други материали, в това число и на химикалки, папки, тениски и др., при кореспонденция, както и в Интернет.

2. Кандидатите следва да представят своите предложения на електронната поща на училището - thti_vd@yahoo.com, с приложен проект в графичен файлов формат 

 3. В предложението трябва да са посочени трите имена и клас на кандидата.  

4. С подаването на предложение за лого всеки участник се счита за приел безусловно посочените в настоящата обява условия на конкурса. 

5. Срок за подаване на предложенията и проектите - 31 октомври 2013 г. Срок за разглеждане и оценяване на проектите –13 ноември 2013 г. Победителят ще бъде обявен на 15 ноември 2013г.. 

6. При изработване на проекта да се спазват следните изисквания: 

а/ проектът да  е изцяло авторски, да не копира или напомня на съществуващи лога, да е лесно разпознаваем и привлекателен, с възможност за използване по различни начини и адаптиране към различни визуални решения. 

б/ по ясен за възприемане начин проектът за лого да отразява същността на специалностите. 

в/ проектът да се изработи в цветен и черно-бял вариант.

г/ проектът да е придружен с кратко словесно описание на идеята и концепцията на логото. 

7. Проектите ще се оценяват по следните критерии: ясна концепция, оригиналност на идеята, съответствие с целите и условията на конкурса, художествена и естетическа стойност, възможност за комплексно използване по различни начини. 

8. Победителят ще получи предметна награда – ТАБЛЕТ. Класираните на второ и трето място  - компютърни аксесоари.


Инвестира във вашето бъдеще!

